એ અનુસાર લાક્ષાગૃહની આખીય યોજના તૈયાર થઈ. આખુંય લાક્ષાગૃહ અમે કોલસાનું બનાવી તેના પર સ્વર્ણકવચ ચડાવી દીધું હતું. પાંડવો તેમાં રહેવા જાય એ જ રાત્રે તેને અગ્નિને હવાલે કરવાનો પ્લાન હતો, અને એ માટેની બધી જ તૈયારીઓ થઈ ગયેલી. પાંડવો એ જગ્યાએ શિફ્ટ થયા કે તરત જ અમે તેને અગ્નિને હવાલે કરી દીધું. પરંતુ ભીષ્મજી સંચાલિત અને વિદુરજી જેના ચીફ છે એવી કોમ્પ્ટ્રોલર એન્ડ ઑડીટર જનરલ ઓફ હસ્તિનાપુર (CAG) ને અચાનક એ દિશામાં થયેલી કોલસાની ભારી આયાતની ખબર પડી ગયેલી. એ કોલસો કયા કામ માટે વપરાવાનો છે તેની ગંધ તેમને છેલ્લે છેલ્લે આવી ગયેલી એટલે આગ લાગી એ સમયે તેમના અનુચરો ત્યાં પહોંચી જવામાં જ હતા.